17. janvāris

17. janvāris ir 17. gada diena pēc Gregora kalendāra. Līdz gada beigām ir atlikušas 348 dienas (349 garajā gadā).

Vārda dienas 
Dravis, Tenis

Notikumi 
 1462. gads — portugāļu jūras braucējs Diogu Afonsu atklāja Santuantānas (Kaboverdes) salu Atlantijas okeānā.
 1773. gads — britu kuģis Resolution Džeimsa Kuka vadībā bija pirmais kuģis, kurš šķērsoja Dienvidu polāro loku.
 1875. gads — atklāts Stambulas Tünel (pazemes dzelzceļš), kas bija otrais pazemes dzelzceļš pasaulē un pirmais pazemes dzelzceļš kontinentālajā Eiropā.
 1983. gads — beidza pastāvēt Havajas karaliste.
 1945. gads:
 Otrais pasaules karš: padomju spēki ieņēma Varšavu;
 holokausts: nacisti uzsāka Aušvicas koncentrācijas nometnes evakuāciju;
 zviedru diplomāts Rauls Valenbergs pazuda Ungārijā, kamēr atradās padomju apcietinājumā.
 1972. gads — pieņemts pašreizējais Bangladešas karogs.
 1980. gads — pieņemts pašreizējais Norfolkas salas karogs.
 1991. gads — Līča karš: sākās operācija "Tuksneša vētra", iznīcinot Irākas pretgaisa aizsardzību un bombardējot Bagdādi.
 1994. gads — Losandželosu (ASV) satricināja 6,7 balles stipra zemestrīce, bojā gāja 61 cilvēks, 26 029 zaudēja pajumti.
 1995. gads — Japānā Kobes tuvumā notika 7,3 balles stiprā Lielā Hanšiņas zemestrīce, kas izraisīja plašus postījumus un 6434 cilvēku nāvi.
 1998. gads:
 Pola Džonsa apsūdzēja ASV prezidentu Billu Klintonu seksuālā izmantošanā.
 Austrālijas pilsētā Pērtā beidzās astotais Pasaules čempionāts ūdens sporta veidos.

Dzimuši 
 1463. gads — Frīdrihs III Gudrais (Friedrich der Weise), Saksijas kūrfirsts (miris 1525. gadā)
 1504. gads — Pijs V, Romas pāvests (miris 1572. gadā)
 1600. gads — Pedro Kalderons de la Barka (Pedro Calderón de la Barca), spāņu dramaturgs (miris 1681. gadā)
 1706. gads — Bendžamins Franklins (Benjamin Franklin), ASV zinātnieks, žurnālists un politiskais darbinieks (miris 1790. gadā)
 1732. gads — Staņislavs Poņatovskis (Stanisław August Poniatowski), pēdējais Polijas karalis (miris 1798. gadā)
 1798. gads — Ogists Konts (Auguste Comte), franču filozofs (miris 1857. gadā)
 1834. gads — Augusts Veismanis (August Weismann), vācu biologs (miris 1914. gadā)
 1835. gads — Antans Baranausks (Antanas Baranauskas), lietuviešu dzejnieks (miris 1902. gadā)
 1863. gads — Deivids Loids Džordžs (David Lloyd George), Lielbritānijas valsts ierēdnis un premjerministrs (miris 1945. gadā)
 1867. gads — Alfrēds Roulinsons (Alfred Rawlinson), angļu polo spēlētājs (miris 1934. gadā)
 1871. gads — Nikolae Jorga (Nicolae Iorga), rumāņu vēsturnieks un politiķis (miris 1940. gadā)
 1881. gads — Alfrēds Redklifs-Brauns (Alfred Radcliffe-Brown), britu sociālantropologs (miris 1955. gadā)
 1884. gads — Jānis Judiņš, latviešu padomju karavīrs (miris 1918. gadā)
 1896. gads — Pauls Stradiņš, latviešu mediķis (miris 1958. gadā)
 1899. gads — Als Kapone (Al Capone), ASV mafijas darbonis (miris 1947. gadā)
 1911. gads — Džordžs Stiglers (George Stigler), amerikāņu ekonomists (miris 1991. gadā)
 1922. gads — Betija Vaita (Betty White), amerikāņu aktrise un komiķe (mirusi 2021. gadā)
 1925. gads — Gunārs Birkerts, latviešu izcelsmes ASV arhitekts (miris 2017. gadā)
 1936. gads — Leonīds Ostrovskis (Леонид Островский), Latvijā dzimis PSRS futbolists (miris 2001. gadā)
 1942. gads — Muhameds Ali (Muhammad Ali), ASV bokseris (miris 2016)
 1958. gads — Audronis Ažubalis (Audronius Ažubalis), Lietuvas žurnālists, politiķis
 1959. gads — Adele Neihauzere (Adele Neuhauser), austriešu aktrise
 1962. gads — Džims Kerijs (Jim Carrey), ASV kinoaktieris
 1969. gads — Lukass Modisons (Lukas Moodysson), zviedru kinorežisors
 1971. gads:
 Ričards Bērnss (Richard Burns), angļu autosportists (miris 2005. gadā)
 Kid Rock (Roberts Džeimss Ričijs), ASV mūziķis un aktieris
 1982. gads — Dveins Veids (Dwyane Tyrone Wade), ASV basketbolists
 1984. gads— Kelvins Heriss (Calvin Harris), skotu dziedātājs un dīdžejs

Miruši 
 395. gads — Teodosijs I (Flavius Theodosius), Romas imperators (dzimis 347. gadā)
 1229. gads — Alberts fon Bukshēvdens (Albrecht von Buxthoeven), Rīgas bīskaps (dzimis ap 1165. gadu)
 1468. gads — Skanderbegs (Skënderbeu), albāņu valstsvīrs un karavadonis (dzimis 1405. gadā)
 1736. gads — Mateuss Dāniels Pepelmanis (Matthäus Daniel Pöppelmann), vācu arhitekts (dzimis 1662. gadā)
 1751. gads — Tomazo Albinoni (Tomaso Albinoni), itāļu komponists (dzimis 1671. gadā)
 1861. gads — Lola Montesa (Lola Montez), īru izcelsmes dejotāja (dzimusi 1821. gadā)
 1893. gads — Raterfords Heiss (Rutherford Birchard Hayes), 19. ASV prezidents (dzimis 1822. gadā)
 1911. gads — Frānsiss Goltons (Francis Galton), angļu zinātnieks (dzimis 1822. gadā) 
 1933. gads — Rūrds Lēgstra (Ruurd Leegstra), nīderlandiešu airētājs un olimpiskās bronzas medaļas ieguvējs (dzimis 1877. gadā)
 1942. gads — Valters fon Reihenavs (Walter von Reichenau), vācu feldmaršals (dzimis 1884. gadā)
 1961. gads — Patriss Lumumba (Patrice Emery Lumumba), Kongo politiķis (dzimis 1925. gadā)
 1963. gads — Anrī Masons (Henri Masson), franču paukotājs, olimpiskais medaļnieks (dzimis 1872. gadā)
 1968. gads — Ernests Moro de Melēns (Ernest Moreau de Melen), beļģu futbolists (dzimis 1879. gadā)
 2008. gads — Bobijs Fišers (Robert James Fischer), ASV šahists (dzimis 1943. gadā)

Svētku un piemiņas dienas 
 Svētā Antonio diena (Katoļticība)

Janvāris